# **DECIZIA ETAPEI DE ÎNCADRARE**

## Nr. din .04.2019

Ca urmare a solicitării de emitere a acordului de mediu adresate de **Administraţia Bazinală de Apă-SIRET-Bacău** cu sediul în mun. Bacău, str. Cuza Vodă, nr. 1, jud. Bacău, înregistrată la APM Suceava cu nr. 2347 din 4.03.2019, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 5.04.2019, că proiectul **“Amenajare râu Suceviţa şi afluenţi în comuna Suceviţa, judeţul Suceava*”*** propus a fi amplasat în com. Suceviţa, jud. Suceava nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 10, lit. f;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului:

Lucrarile propuse in prezenta investitie pe obiecte sunt urmatoarele:

Obiect 1 - Zona Sucevita

* + Apărări de mal din gabioane H=2 m: L= 1892 ml
  + Reprofilare albie:L= 1880 ml
  + Praguri de fund L= 144m= 3 buc

Obiect 2 - Zona Dragosina

* + Apărări de mal din gabioane H=2 m: L= 528 ml
  + Apărări de mal din gabioane H=3 m: L= 3 2 ml
  + Reprofilare albie:L= 440 ml
  + Praguri de fund L= 3 6 m= 5 buc

Obiect 3 - Zona Bercheza

* + Apărări de mal din gabioane H=2 m: L= 924 ml
  + Reprofilare albie: L= cca. 840 ml
  + Praguri de fund: 36 m = 5 buc

Lucrarile propuse pe total investitie sunt :

* Aparari de mal L= 3,376 km
* Praguri de fund ingropate 13 buc.

1. ***Calibrare albie***

*Sectiune caracteristica tip 1****-*** Calibrarea albiei minore a afluenților cursurilor de apa Sucevița, respectiv afluentii acesteia Bercheza și Drăgoșina pe tronsoanele colmatate din zona intravilan, constă în realizarea unei secţiuni de curgere, capabile să tranziteze fluent debitele lichide şi solide.

Pe sectoarele de albie unde s-au produs eroziuni masive ale malurilor şi deschiderea albiei minore permite s-au propus lucrări de calibrare (şenalizare) care constau în crearea unui curs cât mai rectiliniu care să împiedice curgerea haotică şi meandrată a apelor, în special la creşteri de debite. Volumul mare de aluviuni transportate şi depuse in convexitati a fost principalul factor care a dus la împingerea cursului către malul opus (concavitate) producand eroziuni ale acestuia şi înregistrarea pagubelor produse la viituri.

În consecinţă s-au propus lucrări de calibrare pe lungimea totală de 3160 ml care pentru crearea unei secţiuni de scurgere trapezoidale, cu dimensiuni rezultate din calcule hidraulice.

Astfel, calibrările vor avea lăţimea la bază de 6 m în partea din aval, până la 3 m în amonte iar taluzele vor avea înălţimea de 2-2,5m, cu înclinarea 1 :1,5. Calibrările se vor executa parţial cu buldozerul pentru distanţe mici de împingere a terasamentelor iar în cazul distanţelor mai mari se vor executa cu excavatorul prin încărcare în auto şi transport la maxim 1,0 km

1. ***Apărări de mal din gabioane***

Principiul de bază in alegerea soluțiilor tehnice de apărare de mal este folosirea materialelor existente in zona (bolovani de râu, piatra brută, balast) precum și alegerea unor lucrări hidrotehnice elastice care să preia eventuale afuieri apărute in urma viiturilor. Din aceasta cauza s-au propus aparari de mal realizate din gabioane.

Lucrările executate cu gabioane au avantajul unei mari elasticităţi, unei execuţii rapide şi posibilitatea punerii lor imediate în exploatare.

Apărările de mal din gabioane se vor executa diferenţiat, în funcţie de deschiderea albiei pe tronsoanele respective şi de configuraţia malurilor (inaltimea acestora).Astfel, acolo unde albia are lăţime suficientă iar malurile sunt joase se vor executa apărări de maluri din gabioane (zid de gabioane).

*Sectiune caracteristica tip 2* ***–*** apărarile de mal propuse sunt formate din două șiruri de gabioane pozate pe o saltea de gabioane. Inaltimea in elevatie a zidului de gabioane este de 2m.

Gabioane sunt elemente în formă paralelipipedică,executate din plasă de sarmă montată pe cadre din bare de oţel rotund, umplute cu piatră . La contactul cu terenul din spatele gabioanelor spre mal se prevede deasemenea un geotextil filtrant.

In ordinea tehnologica de executie zidul de gabioane va avea urmatoarele caracteristici :

* Pozarea unui geotextil peste terenul de fundare a saltelei de gabioane, min. 400grame/mp ;
* Pozarea saltelei de gabioane (6x0.3x4)m ;
* Montarea sirului de gabioane de (2x1x4)m ;
* Montarea sirului de gabioane de (1.5x1x4)m ;

Lungimea unei cutii de gabioane este de 4m, latimea variabila 1.5-2 m iar inaltimea este de 1m.

Pentru a preveni degradarea plasei metalice prin lovire de către aluviunile grosiere transportate în exces pe albie, paramentul văzut al apărărilor se va proteja cu beton C12/15 cu grosimea de 10 cm. De asemenea, se va turna stratul de beton şi pe coronamentul gabioanelor. Stratul protector de beton va fi prevăzut cu barbacane pentru eliminarea infiltraţiilor.

Saltele de gabioane cu grosimea de 30cm se vor umple cu anrocamente din piatra bruta cu marimea pietrei de 100-150mm, d50 =0.125 si viteza critica de 5.0m/s si viteza limita de 6,4m/s.

*Sectiune caracteristica tip 3* ***–*** apărarile de mal propuse sunt formate din trei șiruri de gabioane pozate pe o saltea de gabioane cu lungimea spre albie de 6m.

Aceste gabioane sunt elemente în formă paralelipipedică,executate din plasă de sarmă montată pe cadre din bare de oţel rotund, umplute cu piatră. La contactul cu terenul din spatele gabioanelor spre mal se prevede deasemenea un geotextil filtrant.

In ordinea tehnologica de executie zidul de gabioane va avea urmatoarele caracteristici :

* Pozarea unui geotextil peste terenul de fundare a saltelei de gabioane, min. 400 grame/ml ;
* Pozarea saltelei de gabioane (6x0.3x4)m ;
* Montarea sirului de gabioane de (2x1x4)m ;
* Montarea sirului de gabioane de (1.5x1x4)m ;
* Montarea sirului de gabioane de (1x1x4)m ;

Lungimea unei cutii de gabioane este de 4m, latimea variabila 1m - 1.5 m- 2 m iar inaltimea este de 1m.

In ordinea tehnologica de executie zidul de gabioane va avea urmatoarele caracteristici :

* Pozarea unui geotextil pe zona de fundare a saltelei de gabioane, min. 400 grame ;
* Pozarea saltelei de gabioane (6x0.3x4)m ;
* Montarea sirului de gabioane de (2x1x1)m ;
* Montarea sirului de gabioane de (1.5x1x1)m ;

Pentru a preveni degradarea plasei metalice prin lovire de către aluviunile grosiere transportate în exces pe albie, paramentul văzut al apărărilor se va proteja cu beton C12/15 cu grosimea de cca.10 cm. De asemenea, se va turna stratul de beton şi pe coronamentul gabioanelor. Stratul protector de beton va fi prevăzut cu barbacane pentru eliminarea infiltraţiilor. de min. 400 grame/ml de min. 400 grame/mp .

*Sectiune caracteristica tip 4 – praguri de fund ingropate realizate din gabioane*

Praguri de fund propuse a se executa au scopul de stabilizare a fundului albiei si sunt lucrari hidrotehnice transversale, foarte importante in amenajarea raurilor de munte care au o curgere torentiala. Ele au ca scop atat reducerea vitezelor in amonte, diminuarea transportului de aluviuni si a efectelor de eroziune a albiei prin crearea unei pante de echilibru de stabilizare a malurilor si fundului albiei.

Ca solutie constructiva s-au propus praguri realizate ingropat din gabioane, fiind lucrari de o mare elasticitate.

Pragurile de fund se amplaseaza intre doua aparari de mal pe lungimea de 12m (stanga si dreapta) . De asemenea sunt praguri amplasate si intre zidurile de gabioane proiectate.

Pentru a preveni degradarea plasei metalice de către aluviunile grosiere transportate în exces pe albie, paramentul văzut al gabioanelor (in zidul de sprijin) se va proteja cu beton C12/15 cu grosimea de cca. 10 cm. De asemenea, se va turna stratul de beton şi pe coronamentul gabioanelor. Stratul protector de beton va fi prevăzut cu barbacane pentru eliminarea acumularilor de apa din spatele gabioanelor.

*Sectiune caracteristica tip 5 – zid de sprijin din piatra bruta rostuit cu mortar*

Elevatia zidului de sprijin are inaltimea de 2.50m, racordandu-se cu zidurile de sprijin existente. Sapaturile pentru ziduri se vor executa pe tronsoane alternative cu peretii sprijiniti, nu se vor ataca sapaturile pe intregul front de lucru pentru a nu se dezechilibra taluzul, implicit malul. Zidurile din această categorie sunt realizate cu elevaţia din zidărie de piatră brută cu mortar de ciment marca M100, iar fundaţia din beton ciclopian marca C12/15.

Paramentul zidului este înclinat, cu pantă de până la 5:1, în funcţie şi de spaţiul disponibil. În spatele zidului se realizează umplutură filtrantă, de preferat din pietris si nisip.

Spre umplutură, la baza zidului, dar pe deasupra nivelului apelor mici, se execută o rigolă care colectează şi dirijează spre barbacane apele freatice. În acest mod, diferenţa dintre nivelul apelor din umplutură, imediat în spatele zidului şi cel din albie, este minimă cu efect direct asupra reducerii solicitărilor de împingere. La partea superioară a zidului, umplutura drenantă se astupă cu un capac din argilă.

Barbacanele au diametrul cuprins între 10÷15 cm şi se dispun la intervale de 2÷4 m pe orizontală.

*Sectiune caracteristica tip 6 – zid de sprijin din piatra bruta rostuit cu mortar*

Elevatia zidului de sprijin are inaltimea de 3.50m, racordandu-se cu zidurile de sprijin existente. Solutia constructiva este asemanatoare celei din sectiune caracteristica tip 5.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor utiliza materiale locale fără a afecta resursele naturale.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 85/17.10.2018 eliberat de Primăria Comunei Suceviţa, terenul este situat limitrof cursurilor de apă şi este în proprietatea statului roman aflat în administarea A.N.-APELE ROMÂNE-A.B.A. Siret-Bacău.

b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă, autoritatea competentă în domeniul gospodăririi apelor Sistemul de gospodărire a apelor Suceava eliberând Avizul de gospodărire a apelor nr. 301 din 20.12.2018.

Condiţiile de realizare a proiectului:

1. Se vor respecta prevederile avizului de gospodărire a apelor nr. 301/20.12.2018.
2. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 85/17.10.2018 eliberat de Primăria Comunei Suceviţa;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**ing. Vasile Oşean**

|  |  |
| --- | --- |
| **Şef Serviciu**  **Avize, Acorduri, Autorizaţii, chim. Adina Hobjîlă** | **Şef Serviciu**  **Calitatea Factorilor de Mediu, dr. ing. Anca Ionce** |
| **Întocmit, ing. Doru Cojocaru** |  |